**ELŐTERJESZTÉS**

**Szombathely Megyei Jogú Város Közgyűlése Gazdasági és Városstratégiai Bizottságának**

**2017. január 30-ai ülésére**

**Javaslat a módosított Integrált Területi Program**

**egységes szerkezetének elfogadására**

Szombathely Megyei Jogú Város Közgyűlése 380/2016. (XII.15.) Kgy. sz. határozatában döntött arról, hogy a Modern Városok Program keretében tervezett beruházások megvalósítása érdekében Szombathely számára biztosított **további 2,7 milliárd forint TOP forrást** mely fejlesztési elképzelések mentén kívánja felhasználni. A Közgyűlés döntött egyúttal arról, hogy az Integrált Területi Program (ITP) 380/2016. (XII.15.) Kgy. sz. határozat szerinti módosítása érdekében szükséges egyeztetéseket folytassam le.

Az ITP módosítása a közgyűlési határozatnak megfelelően elkészült és a Nemzetgazdasági Minisztérium részére megküldésre került. A Minisztérium 2017. január 18-án értesített a **módosított ITP jóváhagyás**áról.

A módosított ITP egységes szerkezetben jelen előterjesztés mellékletét képezi, amelynek végső elfogadására a Közgyűlés 380/2016. (XII.15.) Kgy. sz. határozatának 3. pontja értelmében a Gazdasági és Városstratégiai Bizottság jogosult.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2017. január „ ”**

**/: Dr. Puskás Tivadar :/Határozati javaslat**

**……../2017. (I. 30.) GVB sz. határozat**

Szombathely Megyei Jogú Város Közgyűlése Gazdasági és Városstratégiai Bizottsága a „Javaslat a módosított Integrált Területi Program egységes szerkezetének elfogadására” című előterjesztést megtárgyalta, és a 380/2016. (XII.15.) Kgy. sz. határozatának 3. pontjában foglalt felhatalmazás alapján az előterjesztés melléklet szerinti tartalommal jóváhagyja Szombathely Megyei Jogú Város Integrált Területi Programjának módosítását.

**Felelős:**  Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Szakály Szabolcs, a Városfejlesztési Kabinet vezetője)

**Határidő:** azonnal